# Calamars

El calamar o calamars és un mol·lusc marí que pertany a la classe Cephalopoda, subclasse Coleoidea, ordre Teuthida, amb dos subordres principals: Myopsina i Oegopsina (l'última inclou Architeuthis dux, el calamar gegant).

## Anatomia

Els calamars tenen dues brànquies, i un sistema circulatori tancat associat, format per un cor sistèmic i dos cors branquials.
Els seus tentacles musculosos estan dotats de ventoses, i si són arrencats no poden tornar a créixer. Els calamars poden camuflar-se en el seu medi amb gran facilitat per a evitar els depredadors.
També tenen unes cèl·lules anomenades cromatòfors a la pell, i se li atorga la qualitat de canviar de color en cas de sentir-se amenaçat, estratègia que combinen amb l'expulsió de la tinta que produeixen. El seu esquelet intern, a diferència d'altres animals similars, com el pop, que no en té; i està formada per una peça prima i plana unida al cos, coneguda com a ploma o canya (calamus en llatí). Disposen d'un òrgan anomenat hipònom, que els permet moure's en expulsar aigua a pressió.
La boca del calamar està equipada amb un bec esmolat, que utilitza per matar les preses i especejar-les en trossos manejables. Als estómacs de moltes balenes capturades s'hi han trobat becs de calamar, ja que és l'única part d'aquest animal que no es pot digerir. A la boca del calamar hi ha la ràdula, la llengua primitiva comuna en tots els mol·luscs amb l'excepció dels bivalvis i dels aplacòfors. El calamar és exclusivament carnívor, s'alimenta de peixos i altres invertebrats, que captura amb dos tentacles diferenciats de major longitud. Són voraços, de moviments molt ràpids i amb un creixement molt accelerat, poden arribar a ser molt abundants en alguns mars. La majoria viuen un any i moren després de fresar, encara que algunes espècies gegants poden viure dos o més anys.
La majoria dels calamars no mesuren més de 60 centímetres. Els calamars gegants, però, poden arribar fins als 13 metres.

## Classificació

* CLASSE Cefalòpodes
** Subclasse Nautiloidea
** Subclasse Coleoidea
*** Superordre Decapodiformes
**** Ordre Spirulida
**** Ordre Sepiida
**** Ordre Sepiolida
**** Ordre Teuthida: calamar
***** Subordre Myopsina
****** Família Loliginidae
***** Subordre Oegopsina
****** Família Ancistrocheiridae
****** Família Architeuthidae: calamar gegant
****** Família Bathyteuthidae
****** Família Batoteuthidae
****** Família Brachioteuthidae
****** Família Chiroteuthidae
****** Família Chtenopterygidae
****** Família Cranchiidae
****** Família Cycloteuthidae
****** Família Enoploteuthidae
****** Família Gonatidae
****** Família Histioteuthidae
****** Família Joubiniteuthidae
****** Família Lepidoteuthidae
****** Família Lycoteuthidae
****** Família Magnapinnidae
****** Família Mastigoteuthidae
****** Família Neoteuthidae
****** Família Octopoteuthidae
****** Família Ommastrephidae
****** Família Onychoteuthidae
****** Família Pholidoteuthidae
****** Família Promachoteuthidae
****** Família Psychroteuthidae
****** Família Pyroteuthidae
****** Família Thysanoteuthidae
****** Família incertae sedis (grup incert)
****** Família Walvisteuthidae
*** Superordre Octopodiformes

## Referències

* ↑ Entrada «Teuthida» de la Paleobiology Database (en anglès). [Consulta: 20 desembre 2022].
* ↑ «Calamars». Gran Enciclopèdia Catalana. Barcelona: Grup Enciclopèdia Catalana.